Ratcliffe herðir tökin á jörðum í Vopnafirði Nærri 90 prósent hlutafjár í Veiðiklúbbnum Streng eru nú komin í hendur hins breska Jims Ratcliffe eftir að hann tryggði sér yfirráð í félaginu með því að kaupa félag Jóhanns Kristinssonar fjárfestis sem átti 52,7 prósent í Streng auk jarðeigna í Vopnafirði . Jim Ratcliffe , breski auðkýfingurinn sem ásælst hefur jarðir á Norðausturlandi ásamt viðskiptafélögum sínum , hefur keypt eignarhaldsfélagið Grænaþing af Jóhannesi Kristinssyni . Með þessum kaupum á auðjöfurinn 86,67 prósenta hlut í veiðifélaginu Streng ehf. , sem er með Selá og Hofsá í Vopnafirði á leigu . Gísli Ásgeirsson , framkvæmdastjóri Strengs , staðfesti að þetta hefði átt sér stað en vildi að öðru leyti ekki ræða þessi viðskipti . Jóhannes átti einkahlutafélagið Grænaþing sem átti rúmlega helminginn , 52,67 prósent , í veiðifélaginu Streng . Grænaþing á helminginn í jörðinni Fremri-Nýp , fimmtung í Hauksstöðum og 42,86 prósenta hlut í jörðinni Þorvaldsstöðum .